Организационна лекция

Цел, концепция на курса, с какво ще се занимаваме

Курсът "Мрежова сигурност" е предназначен за студенти във ФМИ на СУ, които се интересуват от основните концепции за сигурност в Интернет и локални компютърни мрежи. Курсът има за цел да запознае аудиторията със сигурността при различни платформи, като операционните системи на Microsoft и Novell, UNIX подобните (като Linux, FreeBSD), и др. Разглеждат се инструменти за откриване на пробиви и потенциални уязвимости, локални и отдалечени атаки. Обръща се внимание на сигурността на основни услуги в Интернет, като E-Mail (SMTP), WWW (HTTP), FTP и др., както и мерките за предотвратяване на потенциални пробиви в тях. Разглежда се теорията на някои основни уязвимости, експлойти, криптография и физически атаки. Дават се конкретни съвети и препоръки за предпазване от потенциални атаки.

Изисквания за записване

За разбиране на материала на курса са нужни основни познания по компютърни мрежи, операционни системи и различните мрежови услуги.

Време на провеждане

Може да се види на сайта на курса - [NSEC-site].

Оценяване

Оценката от курса се базира на два теста през семестъра и курсов проект. Тестовете дават по 30 точки, а проекта – 40. Крайната оценка се определя по следната таблица:

Точки	Оценка

50-69	3

60-69	4

70-79	5

80-100	6

Тестове

В тестовете са включени 25 въпроса, 20 от които са multiple-choice, и 5, на които трябва да се напише отговор. Multiple-choice въпросите имат само по един верен отговор, и дават по една точка, а останалите 5 въпроса имат еднозначен отговор, и дават по 2 точки. Примерен тест (като външен вид) може да се намери на сайта на курса. Продължителността на един тест е 45 минути.

Датите за тестовете ще бъдат обявявани 2 седмици предварително, на лекциите и на сайта на курса.

Примерен тест може да се види на сайта на курса.

6. Курсови проекти

Курсовите проекти дават 40 от общия брой точки за курса.

Тема за курсов проект може да се избере през целия семестър. Предаването става на хартия И по електронна поща, в PDF формат. По-подробна информация може да се намери в [howto-cpap].

Сайт, материали, планове

Курсът има собствен сайт ([NSEC-site]), и форум ([NSEC-forum]). Материали, планове за лекциите, и самите лекции могат да се намерят на сайта на курса. Самите материали не са статични, и може да бъдат променяни или обновяване по време на самия курс.

Записването на курса става през сайта на курса. Това е нужно поради проблемите с комуникацията с канцеларията на ФМИ.

Библиография

[NSEC-site] Курс на сайта по мрежова сигурност,

http://nedyalkov.com/security/

[NSEC-forum] Форум на курса по мрежова сигурност,

http://nedyalkov.com/forum/list.php?f=3

[howto-cpap] Как се пише курсова работа за курса по мрежова сигурност (и не само),

http://vasil.ludost.net/netsec/p1/operational/howto-cpap.pdf

2004-07-14T22:48:23